《黄麻峡》
明代·周是修

远闻黄麻峡，自夘行及酉。溪声咽复喧，山势回不走。

居民实醇朴，安用巡徼守。男耕而女织，帝力亦何有。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。